
	                       REPUBLIKA HRVATSKA

	         KOPRIVNIČKO-KRIŽEVAČKA ŽUPANIJA

	                       OPĆINA HLEBINE

	                    OPĆINSKA NAČELNICA



	KLASA:
	UP/I-401-01/24-01/01

	URBROJ:
	2137-7-24-1

	Hlebine,
	12. lipnja 2024.




Na temelju članka 46. Statuta Općine Hlebine („Službeni glasnik Koprivničko-križevačke županije“ broj 10/09., 5/13., 3/18., 6/20. i 3/21.), a u vezi s člankom 34. Zakona o fiskalnoj odgovornosti („Narodne novine broj 111/18. i 83/23.) i članka 7. Uredbe o sastavljanju i predaju Izjave o fiskalnoj odgovornosti („Narodne novine“ broj 95/19.) općinska načelnica Općine Hlebine godine donosi

PROCEDURU NAPLATE PRIHODA 
Članak 1.
	Procedura naplate prihoda (u daljnjem tekstu: Procedura) ima za cilj osigurati učinkovit sustav naplate prihoda Općine Hlebine (u daljnjem tekstu: Općina), a u cilju pravovremene naplate potraživanja za koje Općina vodi analitičku evidenciju.
Procedurom se utvrđuju vrste prihoda koje se naplaćuju Općini, postupak naplate prihoda, obračuna i naplate dospjelih, a nenaplaćenih potraživanja te postupak otpisa dospjelih, a nenaplaćenih potraživanja Općine.

Članak 2.
	Izrazi koji se koriste u ovoj Proceduri, a imaju rodno značenje, koriste se neutralno i odnose se jednako na muški i ženski rod.
Članak 3.
Vlastiti prihodi Općine su:
1. Stalni prihodi: komunalna naknada, komunalni doprinos, grobna naknada, naknada za zadržavanje nezakonito izgrađenih zgrada u prostoru, naknada za zakup poslovnih prostora, zakup javnih površina, naknada za koncesije, te ostali prihodi utvrđeni posebnim propisima, a regulirani općim aktima Općine,
2. Povremeni prihodi su: prihodi od zateznih kamata, prihodi od prodaje imovine te ostali prihodi utvrđeni posebnim propisima, a regulirani općim aktima Općine,
3. Ostali prihodi koje Općina vodi temeljem posebnih propisa.



Članak 4.
	Mjere naplate dospjelih, a nenaplaćenih potraživanja iz članka 3. ove Procedure obuhvaćaju sljedeće radnje: pismena opomena, mogućnost obročne otplate, naplata putem instrumenata plaćanja i pokretanje ovršnog postupka radi naplate potraživanja.
Članak 5.
	Postupak obračuna i naplate dospjelih nenaplaćenih potraživanja vrši se po slijedećoj proceduri:
	Red. br.
	AKTIVNOST
	ODGOVORNOST
	DOKUMENT
	ROK

	1.
	Prikupljanje podataka potrebnih za izdavanje rješenja, računa i uplatnica; sklapanje ugovora
	Jedinstveni upravni odjel (dalje u tekstu: JUO)
-Pročelnik JUO
-Službenici JUO
	Zahtjevi, rješenja, zamolbe, obavijesti, službene evidencije, baze podataka i sl.
	Tijekom godine

	2.
	Izrada i izdavanje rješenja, računa, uplatnica
	Pročelnik JUO
Službenici JUO
	Rješenja, Računi, uplatnice
	Tijekom godine

	3.
	Ovjera i potpis ugovora
	Općinski načelnik
	Ugovor
	Odmah po izradi, a najkasnije 2 dana od dana izrade

	4.
	Ovjera i potpis rješenja i računa
	Pročelnik JUO
Službenici JUO Općinski načelnik
	Rješenja, Računi
	Odmah po izradi, a najkasnije 2 dana od dana izrade

	5.
	Unos podataka u analitičke evidencije
	Referent za računovodstvene poslove,
Administrativni referent 
	Knjigovodstvene kartice
	Dnevno, Mjesečno, Kvartalno

	6.
	Evidentiranje naplaćenih prihoda
	Referent za računovodstvene poslove
	Izvadak po poslovnom računu
	Dnevno

	7.
	Praćenje i kontrola  naplate prihoda (analitika)
	Referent za računovodstvene poslove

	Knjigovodstvene kartice
Izvješća
	Kontinuirano tijekom godine
Kvartalno, polugodišnje, godišnje

	8.
	Utvrđivanje stanja dospjelih i nenaplaćenih potraživanja/prihoda
	Referent za računovodstvene poslove

	Knjigovodstvene kartice
Izvod otvorenih stavaka
	Tijekom godine, najmanje dva puta godišnje 

	9.
	Upozoravanje i izdavanje opomena i opomena pred ovrhu
	Pročelnik JUO

	Usmene i pismene opomene  i opomene pred ovrhu
	Tijekom godine, najmanje dva puta godišnje

	10.
	Odgoda plaćanja ili obročna otplata duga
	Općinski načelnik
	Zahtjev/prijedlog dužnika, 
odluka o odgodi plaćanja ili obročnoj otplati
	Tijekom godine

	11.
	Donošenje odluke o prisilnoj naplati potraživanja
	Općinski načelnik
	Odluka o prisilnoj naplati potraživanja
	Tijekom godine

	12.
	Aktiviranje naplate instrumenata osiguranja plaćanja ili ovršni postupak
	Općinski načelnik
	Evidencija primljenih instrumenata osiguranja plaćanja, Rješenje o ovrsi
	15 dana nakon donošenja Odluke



Članak 6.

	(1)Redovitim i ažurnim knjiženjem naplate prihoda Općine omogućuje se lakše i točno praćenje naplate i utvrđivanje otvorenih potraživanja. S većim dužnicima i onima čiji se dugovi odnose na dulje vremensko razdoblje (6 mjeseci i više) potrebno je uskladiti salda, naročito kad su plaćeni noviji iznosi, a stariji su otvoreni.
	(2)Kod knjiženja uplata važno je obratiti pažnju na stavke koje se zatvaraju uplatom. Ukoliko je dužnik naveo poziv na broj, obavezno se zatvara dugovanje po pozivu na broj. Ukoliko dužnik nije naveo poziv na broj obavezno se zatvaraju najstarija dugovanja dužnika.

Članak 7.

	Uvodi se redoviti sustav opominjanja po osnovi općinskih prihoda (komunalna naknada,  komunalni doprinos, godišnja grobna naknada i sl.), koje određeni dužnik ima prema Općini. Opomene za pravne i fizičke osobe izdaju se najmanje dva  puta godišnje. Za dužnike (pravne i fizičke osobe) odluku o obročnom plaćanju dugovanja daje Općinski načelnik. U roku narednih 30 dana nadzire se naplata prihoda po opomenama. 

Članak 8. 

	Nakon što u roku od 30 dana nije naplaćen dug, postupak ovrhe vrši se po slijedećoj proceduri:




	Red.br.
	AKTIVNOST
	ODGOVORNOST
	DOKUMENT
	ROK

	1.
	Utvrđivanje knjigovodstvenog stanja dužnika
	Referent za računovodstvene poslove

	Rješenje, knjigovodstvena evidencija dužnika, kartice
	Prema potrebi,  treba paziti da ne dođe do zastare potraživanja.

	2.
	Kompletiranje priloga- vjerodostojna ili ovršna isprava, obračun kamata
(rješenje , opomene pred tužbu i sl.) 
	Referent za računovodstvene poslove

	Knjigovodstvena kartica ili računi, rješenje o utvrđivanju visine naknade, obračun kamata, opomena s povratnicom i sl.

	Po potrebi

	3. 
	Izrada prijedloga za ovrhu ili Rješenja o ovrsi komunalne naknade
	Pročelnik JUO
	
	

	4.
	Ovjera i potpis Općinskog načelnika kod prijedloga za ovrhu 
	Općinski načelnik
	
	

	5.
	Dostava prijedloga za ovrhu ovršeniku preporučeno sa povratnicom
	Administrativni referent
	
	

	6. 
	Izvršnost Rješenja
	Pročelnik JUO
	Zabilježba izvršnosti, ovjera i potpis na Rješenju o ovrsi
	

	7.
	Dostava Rješenja po izvršnosti na naplatu Financijskoj agenciji (dalje u tekstu: FINA) 
	Pročelnik JUO
	Rješenje o ovrsi
	


	
Ukoliko u roku od 8 dana od primitka rješenja o ovrsi ne bude podmiren dug po ovrsi, poduzet će se postupak prisilne naplate potraživanja putem FINE. Ako se prihodi naplate  u roku 8 dana ovršna rješenja sa prilogom se arhiviraju.
Ukoliko FINA dostavi obavijest da naplata po rješenju nije moguća, službenici koji vode ovršni predmet uputit će podnesak nadležnom sudu i predložit osiguranje novčane tražbine prisilnim zasnivanjem založnog prava na nekretnini ili dopis Ministarstvu unutarnjih poslova radi zabilježbe zabrane otuđenja vozila dužnika, uz koji prilažu izvršno rješenje o ovrsi. Ovrha se može provesti na svoj raspoloživoj imovini ovršenika.

Članak 9.
	Pravnim i fizičkom osobama može se odobriti zahtjev za odgodu plaćanja dospjelog duga u trajanju od maksimalno 3 mjeseca, kao i obročno plaćanje u maksimalno 6 mjesečna obroka. Za vrijeme trajanja odgode i obročne otplate duga obračunava se zakonska zatezna kamata.
	Sa dužnikom se sklapa upravni ugovor. Upravni ugovor ne može se sklopiti sa dužnikom čiji je račun blokiran od strane drugih vjerovnika i/ili protiv kojih se provodi postupak utvrđivanja zlouporabe prava u porezno-dužničkom odnosu kao i za dug koji je već bio predmetom raskinutog upravnog ugovora, za dug za koji je sklopljen upravni ugovor ili za dug koji je obuhvaćen re-programom duga. 
Za vrijeme trajanja upravnog ugovora zastara ne teče. 
Osoba koja podnese zahtjev za odgodu ili obročnu otplatu duga ne može istodobno podnijeti i zahtjev za otpis ili djelomičan otpis duga.
Ukoliko je fizičkoj i pravnoj osobi odobrena odgoda plaćanja ili obročna otplata duga, sljedeći zahtjev za odgodu plaćanja ili obročnu otplatu duga ne može podnijeti prije proteka roka od pet godina od odobrene odgode ili obročne otplate za prvobitni dug.



Članak 10.
	Ukoliko se utvrdi da se potraživanja ne mogu naplatiti primjenom mjera utvrđenih člancima 5. i 8. ove Procedure pokreće se postupak otpisa potraživanja.
	Otpis potraživanja obavlja se na temelju slijedećih kriterija i uvjeta: godine dospjelosti, nemogućnosti naplate, neutemeljenosti evidentiranih potraživanja, isplativosti pokretanja ovrhe i ostalih posebnih okolnosti od utjecaja na potraživanja.

Članak 11.

	Otpis potraživanja vršiti će se u slijedećim slučajevima:
· kada se utvrdi da su potraživanja nenaplativa, jer su u postupcima stečaja i likvidacija rješenjem trgovačkog suda pravne osobe brisane iz sudskog registra,
· kada se utvrdi da su potraživanja nenaplativa, uslijed nastupanja zastare sukladno važećim zakonskim propisima, a dužnik se u postupku naplate pozove na zastaru potraživanja,
· kada se utvrdi da su iznosu potraživanja preniski za pokretanje postupka ovrhe  i pokriće sudskih troškova, odnosno da bi troškovi naplate potraživanja bili u nerazmjeri s visinom potraživanja, 
· u slučajevima sukladno donesenim aktima Općine,
· kada se utvrdi da potraživanja nemaju valjanu pravnu osnovu,
· u slučajevima izvanrednih socijalno – ekonomskih okolnosti,
· u drugim slučajevima sukladno propisima koji reguliraju područja koja nisu prethodno navedena.

Članak 12.

	JUO je dužan za svaki pojedinačni otpis priložiti:
· svu financijsku dokumentaciju iz analitičke evidencije proračuna pojedinačno po svakom dužniku,
· sve vrste prihoda i rashoda s navedenim iznosima po kriterijima iz ove odluke,
· dokaz o poduzetim radnjama u svrhu naplate prihoda i primitaka (opomene, tužbe, ovrhe i dr.),
· obrazloženje razloga prijedloga otpisa. 

Članak 13.

	Danom stupanja na snagu ove odluke prestaje važiti Procedura obračuna i naplate potraživanja KLASA: 022-01/16-01/01, URBROJ: 2137/07-16-1 od 24. svibnja 2016. godine.


Članak 14.

	Ova Procedura stupa na snagu danom donošenja, a objavit će se web stranici Općine Hlebine (www.hlebine.hr ).

